इस प्रकार ट्रेन्ट की धर्म सभाओं के कार्य दो प्रकार के थे - सैद्धांतिक और सुधारात्मक। सैद्धांतिक दृष्टि से कैथोलिक धर्म के सिद्धांतों को अधिक स्पष्ट किया गया तथा उसकी मान्यताओं को पुनः पुष्ट किया गया। सुधार की दृष्टि से चर्च में नैतिकता, शुद्धता, पवित्रता, अनुशासन, धर्मपरायणता आदि की स्थापना की गई। ट्रेन्ट की धर्म सभाओं के परिणामस्वरूप कैथोलिक सम्प्रदाय के संगठन में उच्च श्रेष्ठ आदर्श और अनुशासन स्थापित हो गये।